**Vispārējas vadlīnijas**

**uzņēmumu darba organizēšanai COVID -19 izplatīšanās laikā**

Vadlīnijas sagatavotas, pamatojoties uz epidemioloģiskās drošības pasākumiem un pretepidēmijas pasākumiem Covid-19 izplatības ierobežošanai.

**PAPILDU IETEIKUMI DAŽĀDU NOZARU UZŅĒMUMIEM:**

**Lauksaimniecība: saimniecību apmeklēšana dzīvnieku veselības un labturības veicināšanai**

Lauksaimniecības un dzīvnieku labturības saglabāšana ir svarīga, un to var turpināt, ja to dara saskaņā ar sociālās nošķiršanas pamatnostādnēm, kur vien tas iespējams.

* Regulāri nepieciešams atgādināt darbiniekiem par 2 metru distances ieturēšanu, kur tas ir iespējams.
* Darbiniekus nepieciešams informēt, ka viņiem ir jāveic roku mazgāšana 20 sekundes vai vairāk un jādara tas biežāk nekā parasti, un jāveic tas vienmēr, ierodoties fermā vai tās telpās vai izbraucot no tām, vai arī jāizmanto rokas dezinfekcijas līdzeklis, ja viņi nevar nomazgāt rokas. Darbiniekiem jābūt uzmanīgiem, lai nepieskartos sejai ar nemazgātām rokām.
* Darbu nepieciešams organizēt tā, lai Jūs un pārējie darbinieki varētu bieži tīrīt un dezinficēt priekšmetus un virsmas, kurām regulāri pieskaras, izmantojot standarta tīrīšanas līdzekļus. Tas jādara gan darba dienas laikā, gan pārvietojoties starp telpām.
* Lai aizsargātu personālu, ikdienā kolēģiem jāatgādina, lai darbā viņi ierodas tikai tad, ja jūtas pilnībā veseli un neviens viņu mājsaimniecībā neatrodas stingras izolācijas režīmā (Covid-19 pozitīvs).